Tarnautojų Teismo (antroji kolegija) SPRENDIMAS
2009 m. rugsėjo 24 d.
Byla F‑94/07
Jean Rebizant ir kt.
prieš
Europos Bendrijų Komisiją
„Viešoji tarnyba – Pareigūnai – Pareigų paaukštinimas – 2006 m. procedūra – Daugiklis – Pareigūnų tarnybos nuostatų 6 straipsnio 2 dalis – Pareigūnų tarnybos nuostatų XIII priedo 9 straipsnis – Referencinis pareigų paaukštinimo balas“
Dalykas: Pagal EB 236 ir AE 152 straipsnius pareikštas ieškinys, kuriuo J. Rebizant, G. Vlandas ir V. Vocino prašo panaikinti Komisijos
sprendimą nepaaukštinti jų pareigų paskiriant į AD 13 lygį per 2006 m. pareigų paaukštinimo procedūrą.
Sprendimas: Atmesti ieškinį. Kiekviena šalis padengia savo bylinėjimosi išlaidas.
Santrauka
Ieškinys dėl panaikinimo – Pagrindai – Netinkamas pagrindas
Nagrinėjant ieškinį dėl panaikinimo pagrindas turi būti pripažįstamas netinkamu, jeigu, net ir būdamas pagrįstas, dėl jo negalėtų
būti panaikintas ieškovo nurodytas aktas. Taigi, jeigu pareigūnas, kuriam darbo užmokestis mokamas iš vieno bendrojo biudžeto
skirsnių asignavimų, pareiškia ieškinį dėl Komisijos sprendimo nepaaukštinti jo pareigų, nors jo pareigos negalėjo būti paaukštintos
dėl nepakankamo bendro jo surinktų paaukštinimo balų skaičiaus, laikytina, kad jis neturi teisėto intereso, kad sprendimas
būtų panaikintas, jeigu jau yra tikras, kad jo atžvilgiu vėl būtų priimtas lygiai toks pats sprendimas.
(žr. 61 ir 62 punktus)
Nuoroda:
Teisingumo Teismo praktika: 2000 m. rugsėjo 21 d. Sprendimo EFMA prieš Tarybą, C‑46/98 P, Rink. p. I‑7079, 37 ir 38 punktai; 2003 m. rugsėjo 30 d. Sprendimo Eurocoton ir kt. prieš Tarybą, C‑76/01 P, Rink. p. I‑10091, 52 punktas.
Pirmosios instancijos teismo praktika: 2007 m. birželio 6 d. Sprendimo Parlante prieš Komisiją, T‑432/04, Rink. VT p. I‑A‑2‑0000 ir II‑A‑2‑0000, 38 punktas.